དེ་ཡང་ཁ་སང་རེས་གཟའ་ཉི་མའི་ཉིན་ལྷོ་ཀོ་རི་ཡའི་སྲིད་འཛིན་ཕོ་བྲང་སྔོན་པོར་བྱང་ཀོ་རི་ཡའི་ཆེས་མཐོའི་སྐུ་ཚབ་གཞུང་འཛིན་ཆབ་སྲིད་ཚོགས་པའི་ཚོགས་གཙོ་དམག་དཔོན་ཀིམ་ཡོང་ཆུལ་དང་།ལྷོ་ཀོ་རི་ཡའི་སྲིད་འཛིན་མུན་ཇེ་ཨིན་གཉིས་མཇལ་འཕྲད་གནང་འདུགམཇལ་འཕྲད་དེ་ཉིད་མཇུག་བསྒྲིལ་རྗེས་ལྷོ་ཀོ་རི་ཡའི་གཞུང་ཕྱོགས་ནས་གསར་འགོད་པར་འགྲེལ་བརྗོད་བྱས་དོན།བྱང་ཀོ་རི་ཡར་འབྱུང་འགྱུར་གྲོས་མོལ་གྱི་འདུན་པ་ཇི་ཡོད་གོང་སྨྲོས་ལྟར་གསལ་བརྗོད་བྱས་ཡོད་པའི་གནས་ཚུལ་བརྗོད།ལྡོག་ཕྱོགས་ནས་དཔྱད་བརྗོད་པ་དག་གིས་བརྗོད་དོན་ལྟར་ན་ད་ལྟའི་ཆར་བྱང་ཀོ་རི་ཡར་ཨ་རི་གཙོས་རྒྱལ་སྤྱིའི་དཔལ་འབྱོར་ཉེས་ཆད་ཀྱི་ནུས་པ་ཤུགས་ཆེན་ཐོན་སྟེ་ཡུལ་དེ་གར་དཔལ་འབྱོར་གྱི་དཀའ་ངལ་འཕྲད་བཞིན་ཡོད་སྐོར་འགྲེལ་བརྗོད་བྱེད་བཞིན་ཡོད་འདུག